b'\n_START_ARTICLE_\n\xc3\x98stlig gorilla\n_START_SECTION_\nUdbredelse\n_START_PARAGRAPH_\nUnderarten bjergorilla er begr\xc3\xa6nset til bjergregnskove og subalpine skove i det \xc3\xb8stlige DR Congo, sydvestlige Uganda og Rwanda. Den \xc3\xb8stlige lavlandsgorilla er udbredt i skove i det \xc3\xb8stlige DR Congo.\n_START_SECTION_\nBeskrivelse\n_START_PARAGRAPH_\nHanner er meget st\xc3\xb8rre end hunner. En fuldvoksen han vejer typisk 140-205 kg og er 170 cm h\xc3\xb8j, mens en hun vejer 90-100 kg og er 150 cm h\xc3\xb8j. Den h\xc3\xb8jest kendte s\xc3\xb8lvryg var 194 cm h\xc3\xb8j. Den blev skudt i Alimbongo (DR Congo) n\xc3\xa6r Kivus\xc3\xb8en i 1938.\n_START_SECTION_\nStatus for arten\n_START_PARAGRAPH_\nSelvom \xc3\xb8stlig gorilla er mindre talrig end vestlig gorilla, s\xc3\xa5 er det den mindst truede af de to gorilla-arter._NEWLINE_Der findes kun f\xc3\xa5 \xc3\xb8stlige gorillaer i zoologiske haver modsat hvad der er tilf\xc3\xa6ldet for den vestlige gorilla. Bjerggorilla findes slet ikke i fangenskab udenfor dens oprindelige udbredelsesomr\xc3\xa5de i Afrika. Tidligere var truet, men artens overlevelse er nu s\xc3\xa5 truet, at den er kritisk truet.'